## Pravilnik o izmjenama i dopunama Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

### NN 74/2012 (4.7.2012.), Pravilnik o izmjenama i dopunama Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

DRŽAVNI ZAVOD ZA MJERITELJSTVO

1725

Na temelju članka 275. stavak 3. Zakona o sigurnosti prometa na cestama (»Narodne novine« broj 67/08, 48/10 i 74/11) ravnatelj Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O POSTUPKU HOMOLOGACIJE MOTORNIH VOZILA S OBZIROM NA MJERE ZA SMANJENJE ONEČIŠĆENJA EMISIJAMA IZ MOTORA TPV 102 (IZDANJE 01)

Članak 1.

Ovaj Pravilnik sadrži odredbe koje su u skladu sa sljedećim aktom Europske unije:

– Uredba Komisije (EU) br. 566/2011 od 8. lipnja 2011. o izmjenama Uredbe (EZ) br. 715/2007 Europskog parlamenta i Vijeća i Uredbe Komisije (EZ) br. 692/2008 s obzirom na pristup informacijama za popravak i održavanje (SL L 158, 16. 6. 2011.).

Članak 2.

U Pravilniku o postupku homologacije motornih vozila s obzirom na mjere za smanjenje onečišćenja emisijama iz motora (izdanje 01) (»Narodne novine« br. 6/11 i 121/11) u članku 4. stavku 1. iza točke 42, dodaje se točka 43. koja glasi:

‘33. »hladno pokretanje« označava temperaturu rashladnoga sredstva motora (ili istovrijednu temperaturu) pri pokretanju motora koja je najviše 35 °C i najviše 7 K veća od temperature okoline (ako je dostupna) pri pokretanju motora.’.

Članak 3.

Članak 10. stavak 2. mijenja se i glasi:

‘2. Informacije iz stavka 1. uključuju:

(a) nedvosmislenu identifikaciju vozila;

(b) priručnike za održavanje, koji sadrže izvještaje o popravku i održavanju;

(c) tehničke priručnike;

(d) podatke o sastavnim dijelovima i dijagnozi (kao npr. najmanje i najveće teoretske vrijednosti za mjerenja);

(e) sheme ožičenja;

(f) kodove za dijagnozu grešaka (uključujući proizvođačeve specifične kodove);

(g) identifikacijski broj programa za umjeravanje koji se primjenjuje za tip vozila;

(h) dostavljena objašnjenja o zaštićenim alatima i opremi kao i podacima koji se dobivaju s takvim alatima i opremom;

(i) informacije o zapisu podatka i podatci o dvosmjernom praćenju i ispitivanju; i

(j) normirane radne jedinice ili vremenska trajanja popravaka i održavanja, ako se dostavljaju ovlaštenim proizvođačevim trgovcima ili servisima izravno ili posredstvom treće strane.’.

Iza stavka 12. dodaje se »stavak 13« koji glasi:

‘13. Kada se izvještaji o popravku i održavanju drže u središnjoj bazi podataka proizvođača vozila ili u njegovo ime, neovisni servisi, odobreni i ovlašteni u skladu sa zahtjevima točke 2.2 Priloga XIV. ovoga Pravilnika, moraju imati pristup takvim izvještajima besplatno i pod istim uvjetima kao i ovlašteni trgovci ili servisi radi zapisa informacija o obavljenom popravku i održavanju.’.

Članak 4.

U članku 11. stavak 3. mijenja se i glasi:

‘Proizvođači moraju staviti na raspolaganje informacije za popravak i održavanje vozila koje obuhvaćaju pružanje usluga poput preprogramiranja ili tehničke pomoći po satu,ili na dnevnoj, mjesečnoj i godišnjoj osnovi, s tim da su naknade za takve informacije promjenjive u skladu s vremenskim trajanjem odobrenoga pristupa. Osim pristupa na vremenskoj osnovi, proizvođači mogu nuditi pristup pružanja usluga uz naknade na osnovi pružene usluge, a ne na osnovi vremenskoga trajanja odobrenoga pristupa. Kada proizvođač nudi oba načina pristupa, neovisni servisi mogu odabrati povoljniji način pristupa, tj na vremenskoj osnovi ili pruženoj usluzi.’.

Članak 5.

U članku 15. stavku 1. dodaju se drugi i treći podstavak koji glase:

‘Smatra se da su zadovoljeni odgovarajući zahtjevi ako su ispunjeni uvjeti:

(a) zadovoljeni su zahtjevi članka 22.;

(b) vozilo je homologirano u skladu s UN/ECE pravilnicima br. 83, s 06 nizom izmjena i dopuna, br. 101, s 01 nizom izmjena i dopuna i, u slučaju vozila s motorom s kompresijskim paljenjem, br. 24 Dio III., s 03 nizom izmjena i dopuna.

U slučaju iz drugoga podstavka primjenjuje se i članak 23.’.

Članak 6.

U članku 19. stavku 1. dodaju se treći i četvrti podstavak koji glase:

‘Smatra se da su zadovoljeni sljedeći zahtjevi ako su ispunjeni uvjeti:

(a) zadovoljeni su zahtjevi članka 22.;

(b) zamjenski sustavi za kontrolu emisije homologirani su u skladu s UN/ECE Pravilnikom br. 103.

U slučaju iz trećeg podstavka primjenjuje se i članak 23.’.

Članak 7.

U Prilogu I. točka 2.3.1 mijenja se i glasi:

‘2.3.1. Svako vozilo s računalom za kontrolu emisije mora imati zaštitu koja sprečava izmjene, osim uz odobrenje proizvođača. Proizvođač će odobriti izmjene ako su one nužne za dijagnosticiranje, servisiranje, tehnički pregled, naknadnu ugradbu ili popravak vozila. Svi računalni kodovi koji se mogu preprogramirati ili radni parametri moraju biti napravljeni tako da se ne mogu preinačiti i imati stupanj zaštite najmanje u skladu s odredbama HRN ISO 15031-7 (SAE J2186: listopad 1996.). Svi memorijski čipovi za umjeravanje koji se mogu izvaditi moraju biti zaliveni, zatvoreni u zabrtvljenome kućištu ili zaštićeni elektroničkim algoritmima i ne smije biti moguća njihova zamjena bez upotrebe posebnih alata i postupaka. Samo sredstva koja su izravno povezana s umjeravanjem emisija ili sprečavanjem zahvata na vozilu mogu biti tako zaštićena.’.

Slika I.2.4 mijenja se kako slijedi:

’Slika I.2.4

PRIMJENA ISPITNIH ZAHTIJEVA ZA HOMOLOGACIJU I IZMJENE I DOPUNE HOMOLOGACIJE

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kategorija vozila | Vozila s motorima s vanjskim izvorom paljenja, uključujući hibridna | | | | | | | | Vozila s motorima s kompresijskim paljenjem, uključujući hibridna | |
| na jednu vrstu goriva | | | | na dvije vrste goriva1 | | | s prilagodljivim gorivom1 | s prilagodljivim gorivom | na jednu vrstu goriva |
| Referentno gorivo | Benzin (E5) | UNP | PP/biometan | Vodik | Benzin (E5) | Benzin (E5) | Benzin (E5) | Benzin (E5) | Dizelsko gorivo (B5) | Dizelsko gorivo (B5) |
| UNP | PP/biometan | Vodik | Etanol (E85) | Biodizel |
| Plinoviti onečišćivači  (Ispitivanje tipa 1.) | Da | Da | Da |  | Da (oba goriva) | Da (oba goriva) |  | Da (oba goriva) |  | Da |
| Čestice   (Ispitivanje tipa 1.) | Da (izravno ubrizgavanje) | - | - |  | Da (izravno ubrizgavanje) (benzin) | Da (izravno ubrizgavanje) (benzin) |  | Da (izravno ubrizgavanje) (oba goriva) |  | Da |
| Emisije na praznom hodu  (Ispitivanje tipa 2.) | Da | Da | Da |  | Da (oba goriva) | Da (oba goriva) |  | Da (oba goriva) |  | - |
| Emisije iz kućišta koljenastog vratila (Ispitivanje tipa 3.) | Da | Da | Da |  | Da (benzin) | Da (benzin) |  | Da (oba goriva) |  | - |
| Emisije isparavanjem (Ispitivanje tipa 4.) | Da | - | - |  | Da (benzin) | Da (benzin) |  | Da (oba goriva) |  | - |
| Trajnost (Ispitivanje tipa 5.) | Da | Da | Da |  | Da (benzin) | Da (benzin) |  | Da (oba goriva) |  | Da |
| Emisije pri niskoj temperaturi (Ispitivanje tipa 6.) | Da | - | - |  | Da (benzin) | Da (benzin) |  | Da (oba goriva) |  |  |
| Sukladnost u uporabi | Da | Da | Da |  | Da (oba goriva) | Da (oba goriva) |  | Da (oba goriva) |  | Da |
| Ugrađena dijagnostika | Da | Da | Da |  | Da | Da |  | Da |  | Da |
| Emisije CO2 i potrošnja goriva | Da | Da | Da |  | Da (oba goriva) | Da (oba goriva) |  | Da (oba goriva) |  | Da |
| Zacrnjenje dimljenja | - | - | - |  | - | - |  | - |  | Da |
| (1) Kad je vozilo na dvije vrste goriva kombinirano s vozilom s prilagodljivim gorivom, primjenjuju se oba ispitna zahtjeva.  (2) Ova je odredba privremena, a budući zahtjevi za biodiesel i vodik predložit će se kasnije.  (2) Ispitivanje s benzinom primjenjuje se samo za vozila homologirana prije datuma navedenih u članku 25. stavku 3. ovoga Pravilnika. Tih ili nakon tih datuma, ispitivanje s mora provesti s oba goriva. Mora se upotrijebiti referentno ispitno gotrivo E75 specificirano je u Prilogu XI. odjeljku B. | | | | | | | | | | |

U Dodatku 3. točka 3.4.8 mijenja se i glasi:

‘3.4.8. Doseg električnog vozila ……… km,u skladu s Prilogom 9. UN/ECE Pravilnika br. 101’.

U Dodatku 4. točka 3.2. mijenja se i glasi:

‘3.2. Oblik i uvjeti pristupa internetskoj stranici (tj. trajanje pristupa, cijena pristupa po satu ili na dnevnoj, tjednoj, mjesečnoj i godišnjoj osnovi ili po jednoj transakciji) koja je navedena u točki

3.1):..........................................................................................................’.

U Dodatku 6. u objašnjenju tablice 1. dodaje se tekst:

‘Norma za emisije ‘Euro 5’ = potpuni zahtjevi za emisije Euro 5 koji obuhvaćaju prerađeni postupak mjerenja za čestice, normu za broj čestica i ispitivanje emisija pri niskim temperaturama s biogorivom za vozila s prilagodljivim gorivom.

Norma za emisije ‘Euro 6b’ = potpuni zahtjevi za emisije Euro 6 koji obuhvaćaju prerađeni postupak mjerenja za čestice, normu za broj čestica i ispitivanje emisija pri niskim temperaturama s biogorivom za vozila s prilagodljivim gorivom.

OBD norme Euro 5 = osnovni zahtjevi za OBD Euro 6 bez koeficijenta radne učinkovitosti (IUPR), nadzora NOx za vozila s pogonom na benzin i pooštrenih graničnih vrijednosti za čestice (PM) za vozila s pogonom na dizelsko gorivo.

OBD norme Euro 6 = potpuni zahtjevi za OBD Euro 6’.

Članak 8.

Prilog II. zamjenjuje se novim Prilogom II. koji je dan u Prilogu ovoga Pravilnika.

Članak 9.

U Prilogu III. točka 3.1 mijenja se i glasi:

‘3.1. Tehnički zahtjevi su određeni u Prilogu 4. UN/ECE Pravilnika br. 83, uz iznimke opisane u točkama 3.2. do 3.12. Od datuma iz članka 25. stavka 3. ovoga Pravilnika, masa čestica (PM) i broj čestica (P) određuju se u skladu s postupkom ispitivanja emisija iz odjeljka 6. Priloga 4.a Pravilnika UN/ECE br. 83, s uključenim dodatkom 7 uz 05 niz izmjena i dopuna, uporabom ispitne opreme opisane u njegovim točkama 4.4 i 4.5.’.

Na kraju točke 3.4 dodaje se tekst:

‘za etanol (E75) (C1H2,74O0,385) d = 0,886 g/l’;

Tablica u točki 3.8 mijenja se i glasi:

|  |  |
| --- | --- |
| Gorivo | X |
| Benzin (E5) | 13,4 |
| Dizelsko gorivo (B5) | 13,5 |
| UNP | 11,9 |
| PP/biometan | 9,5 |
| Etanol (E85) | 12,5 |
| Etanol (E75) | 12,7' |

Na kraju točke 3.10 dodaje se tekst:

‘QTHC = 0,886 u slučaju etanola (E75)’.

Iza točke 3.13. 4 dodaje se točka 3.14 koja glasi:

‘3.14. Od datuma utvrđenih u članku 4. stavku 2. Pravilnika o postupku homologacije motornih i priključnih vozila s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 02) (»Narodne novine« br. 17/12) svjetla vozila za vožnju po danu prema definiciji u UN/ECE Pravilniku br. 48 moraju biti uključena tijekom ciklusa ispitivanja. Vozilo koje se ispituje mora biti opremljeno svjetlima za vožnju po danu koja imaju najveću potrošnju električne energije između svjetala za vožnju po danu koja ugrađuje proizvođač vozila u skupini koju predstavlja homologirano vozilo. Proizvođač u tom pogledu treba dostaviti odgovarajuću tehničku dokumentaciju tijelima za homologaciju.’.

Članak 10.

U Prilogu IV. Dodatku 1. točka 2.2 mijenja se i glasi:

‘2.2. Za atomske omjere određene u točki 5.3.7.3 smatra se da su:

Hcv = atomski omjer vodika u odnosu na ugljik:

– za benzin (E5) 1,89

– za UNP 2,53

– za PP/biometan 4,0

– za etanol (E85) 2,74

– za etanol (E75) 2,61

Ocv = atomski omjer kisika u odnosu na ugljik:

– za benzin (E5) 0,016

– za UNP 0,0

– za PP/biometan 0,0

– za etanol (E85) 0,39

– za etanol (E75) 0,329’.

Članak 11.

U Prilogu VIII. točka 2.3 mijenja se i glasi:

‘2.3. Granične vrijednosti iz točke 5.3.5.2 UN/ECE Pravilnika br. 83 odnose se na granične vrijednosti dane u tablici 4. Priloga XVII. ovoga Pravilnika.’.

Članak 12.

Na kraju Priloga XI. odjeljka B, tekst ‘Specifikacija za referentno gorivo bit će razvijena prije datuma koji su utvrđeni u članku 25. stavku 3 ovoga Pravilnika’ zamjenjuje se sa sljedećom tablicom:

|  |  |  |  |  |
| --- | --- | --- | --- | --- |
| 'Parametar | Mjerna jedinica | Granične vrijednosti (1) | | Ispitna metoda |
| najmanje | najviše |
| Istraživački oktanski broj, RON |  | 95 | - | HRN EN ISO 5164 |
| Motorni oktanski broj, MON |  | 85 | - | HRN EN ISO 5163 |
| Gustoća na 15 ° C | kg/m3 | izvještaj | | HRN EN ISO 12185 |
| Tlak para | kPa | 50 | 60 | HRN EN ISO 13016-1 (DVPE) |
| Sadržaj sumpora (3) (4) | mg/kg | - | 10 | HRN EN ISO 20846 HRN ISO 20884 |
| Oksidacijska stabilnost | minuta | 360 | - | HRN EN ISO 7536 |
| Sadržaj prisutne smola (ispiranje u otapalu) | mg/100 ml | - | 4 | HRN EN ISO 6246 |
| Izgled. Određuje se pri temperaturi okoline ili 15 ºC, ovisno što je veće. |  | Čist i sjajan, bez vidljivih otopljenih onečišćivača ili taloga | | Vizualni pregled |
| Etanol i viši alkoholi | % v/v | 70 | 80 | HRN EN 1601  HRN EN 13132  EN 14517 |
| Viši alkoholi (C3 - C8) | % v/v | - | 2 |  |
| Metanol |  | - | 0,5 |  |
| Benzin (3) | mg/l | Ostatak | | HRN EN 228 |
| Fosfor (5) | mg/l | 0,30 | | HRN EN 15487  ASTM D 3231 |
| Sadržaj vode | % v/v | - | 0,3 | ASTM E 1064  HRN EN 15489 |
| Sadržaj anorganskog klorida | mg/l | - | 1 | HRN ISO 6227 – HRN EN 15492 |
| pHe |  | 6,50 | 9 | ASTM D 6423  HRN EN 15490 |
| Korozivnost na bakrenoj pločici (3 h na 50 ºC) | ocjena | razred I. |  | HRN EN ISO 2160 |
| Kiselost (izražena kao acetilna kiselina CH3COOH) | % (m/m) |  | 0,005 | ASTM D 1613  HRN EN 15491 |
| mg/l |  | 40 |
| Omjer ugljik/vodik |  | izvještaj | |  |
| Omjer ugljik/kisik |  | izvještaj | |  |
| (1) Vrijednosti navedene u specifikacijama ‘prave su vrijednosti’. Kod uspostavljanja njihovih graničnih vrijednosti primijenjene su odredbe HRN EN ISO 4259. Naftni proizvodi – Određivanje i primjena podataka o preciznosti u odnosu na metode ispitivanja. Kod određivanja najmanje vrijednosti uzeta je u obzir najmanja razlika od 2R iznad 0. Kod određivanja najveće i najmanje vrijednosti, najmanja razlika je 4R (R = obnovljivost). Bez obzira na taj postupak, koji je potreban iz tehničkih razloga, proizvođač goriva treba pokušati ostvariti vrijednost 0 tamo gdje je propisana najveća vrijednost 2R te ostvariti srednju vrijednost u slučaju navođenja najveće i najmanje granične vrijednosti. Ukaže li se potreba da se razjasni zadovoljava li određeno gorivo zahtjeve specifikacija, primjenjuju se odredbe norme HRN EN ISO 4259.  (2) U slučajevima spora, postupci opisani u normi HRN EN ISO 4259 moraju se upotrijebiti za rješavanje spora i tumačenje rezultata na temelju preciznosti metode opisane u HRN EN ISO 4259.  (3) U slučajevima nacionalnog spora koji se odnosi na sadržaj sumpora, mora se pozivati na norme HRN EN ISO 20846 ili HRN EN ISO 20884 slično kao u upućivanju u nacionalnom dodatku norme HRN EN 228.  (4) Potrebno je izvijestiti o stvarnome sadržaju sumpora u gorivu upotrijebljenu za ispitivanje tipa 6.  (5) Sadržaj benzina bez olova može se odrediti kao 100 minus zbir sadržaja vode i alkohola izražena u postotcima. Potrebno je izvijestiti o stvarnome sadržaju sumpora u gorivu upotrijebljenu za ispitivanje tipa 6.  (6) Kemijski spojevi koji sadrže fosfor, željezo, mangan ili olovo ne smiju se namjerno dodavati referentnom gorivu.  (7) Etanol koji zadovoljava zahtjeve norme HRN EN 15376 jedini je spoj s kisikom koji se mora namjerno dodati referentnom gorivu.’ | | | | |

Članak 13.

U Prilog XI. iza točke 2.13 dodaje se točka 2.1.4 koja glasi:

‘2.14. Od 1. rujna 2012., kao odstupanje od točke 3.3.5 Priloga 11. Pravilnika UN/ECE br. 83, odvajač (filtar) čestica, kada je ugrađen kao zasebna jedinica ili je ugrađen u kombinirani uređaj za kontrolu emisija, mora biti stalno nadziran najmanje s obzirom na potpuni otkaz ili uklanjanje, ako je posljedica toga prekoračenje propisanih graničnih vrijednosti emisija. Mora biti nadziran i s obzirom na svaku neispranost koja bi dovela do prekoračenja propisanih graničnih vrijednosti za OBD.’.

Točka 3.3 mijenja se i glasi::

‘3.3. Zavod će odbiti svaki zahtjev za homologaciju neispravnih sustava ako potpuno nedostaju propisana funkcija dijagnostičkog nadzora ili obvezno bilježenje i prijenos podataka povezanih s nadzorom.’.

U Dodatku 1. točke 3.1.7 i 3.1.8 mijenjaju se i glase:

‘3.1.7. Proizvođač mora dokazati Zavodu, ili drugom tijelu za homologaciju koje provodi postupak homologacije, i na zahtjev Komisiji, nakon pristupanja Euroskoj uniji, da su ti statistički uvjeti ispunjeni za sve nadzore za koje se zahtijeva da ih OBD sustav dojavljuje u skladu s točkom 3.6 ovoga Dodatka najkasnije 18 mjeseci od stavljanja na tržište prvoga tipa vozila s IUPR-om unutar porodice OBD sustava i nakon toga svakih 18 mjeseci. Za tu svrhu, za obitelji OBD sustava s više od 1 000 registracija u Uniji i koje su predmet uzorkovanja tijekom razdoblja uzimanja uzoraka, primjenjuje se postupak opisan u Prilogu II. ne dovodeći u pitanje odredbe točke 3.1.9 ovoga Dodatka.

Osim zahtjeva iz Priloga II. i bez obzira na rezultate neovisne ocjene opisane u odjeljku 2. Priloga II., tijelo koje dodjeljuje homologaciju provodi provjeru sukladnosti u uporabi za IUPR opisanu u Dodatku 1. Priloga II. na prikladnom broju nasumično odabranih slučajeva. »Prikladan broj nasumično odabranih slučajeva« označava da ta mjera ima odvraćajući učinak na nesukladnost sa zahtjevima odjeljka 3. ovoga Priloga ili na davanje prilagođenih, pogrešnih ili nereprezentativnih podataka za neovisnu ocjenu. Ako nema posebnih okolnosti i tijela za homologaciju to mogu dokazati, nasumično provjeravanje sukladnosti u uporabi na 5 % homologiranih obitelji OBD sustava smatra se dovoljnim za zadovoljavanje ovoga zahtjeva. Za tu svrhu, tijela za homologaciju mogu se dogovoriti s proizvođačem o smanjenju dvostrukoga ispitivanja određene obitelji OBD sustava sve dok takvi dogovori ne ugrožavaju učinak provjere sukladnosti u uporabi koju provodi određeno tijelo za homologaciju na nepoštivanje zahtjevima iz točke 3. ovoga Priloga. Podatci koje države članice sakupe u okviru programậ nadzornoga ispitivanje mogu se upotrijebiti za provjeru sukladnosti u uporabi. Nakon pristupanja Europskoj uniji, Zavod će na zahtjev dostavljati Komisiji i drugim tijelima za homologaciju podatke o provedenim ocjenjivanjima i nasumičnim provjerama sukladnosti u uporabi, s postupkom koji je upotrijebljen za identifikaciju slučajeva koji su bili predmet nasumične provjere sukladnosti u uporabi.

3.1.8. Za cijeli ispitni uzorak vozila, proizvođač odgovarajućim tijelima za homologaciju mora poslati sve podatke za koeficijent radne učinkovitosti u uporabi koje OBD sustav mora dojavljivati u skladu s točkom 3.6 ovoga Dodatka, s identifikacijom vozila koje je ispitano i s metodologijom upotrijebljenoj pri odabiru vozila za ispitivanje iz voznog parka. Na zahtjev, Zavod će za dodijeljene homologacije stavljati te podatke i rezultate statističke ocjene na raspolaganje Komisiji i drugim tijelima za homologaciju.’.

Iza točke 3.1.9 dodaje se točka 3.1.10 koja glasi:

‘3.1.10. Neispunjavanje zahtjeva točke 3.1.6 koje se utvrdi s ispitivanjima opisanima u točkama 3.1.7 ili 3.1.9 smatra se prekršajem za koji su predviđene kazne propisane u članku 27. ovoga Pravilnika. Ovo upućivanje ne ograničava primjenu takvih kazni za prekršaje i drugih odredaba ovoga Pravilnika na koje ne upućuje izravno u članku 27. ovoga Pravilnika.’.

U točki 3.3.2 iza točke (d) dodaju se točke (e) i (f) koje glase:

‘(e) ne dovodeći u pitanje zahtjeve za povećanje nazivnikâ drugih nadzora, nazivnici nadzora sljedećih sastavnih dijelova moraju se povećati ako je, i jedino ako je, vozni ciklus počeo s pokretanjem hladnog motora:

(i) osjetilâ temperature tekućina (ulje, rashladno sredstvo motora, gorivo, reagens SCR);

(ii) osjetilâ temperature čistog zraka (vanjski zrak, usisni zrak, zrak za prednabijanje, usisna grana);

(iii) osjetilâ temperature ispušnih plinova (sustav za povrat/hlađenje ispušnih plinova, turbopunjač, katalizator);

(f) nazivnici nadzora sustava za nadzor tlaka zraka za prednabijanje moraju se povećati ako su ispunjeni uvjeti:

(i) ispunjeni su uvjeti koje se primjenjuju na opće nazivnike;

(ii) sustav za regulaciju tlaka prednabijanja aktivan je tijekom 15 sekunda ili više.’.

Točka 3.6.2 mijenja se i glasi:

‘3.6.2. Za određene sastavne dijelove ili sustave koji imaju više nadzora, za koje je potrebno dojavljivati podatke u skladu s ovom točkom (npr. osjetilo kisika ispušne grane 1 može imati višestruke nadzore za odziv osjetila ili druge njegove značajke), OBD sustav bilježi odvojeno brojnike i nazivnike za svaki od specifičnih nadzora osim onih koji otkrivaju neispravnosti poput kratkog spoja ili otvorenog strujnog kruga i dojavljuju samo odgovarajući brojnik i nazivnik za određeni nadzor koji ima najniži brojčani omjer. Ako dva ili više specifičnih nazora imaju iste omjere, odgovarajući brojnik i nazivnik za specifični nazor koji imaju najveći nazivnik moraju se dojaviti za specifični sastavni dio.’.

Članak 14.

U Prilogu XII. točka 2.3 mijenja se i glasi:

‘2.3. za točku 5.2.4. UN/ECE Pravilnika br. 101 smatra se da glasi:

(1) gustoća: izmjerena na ispitnom gorivu u skladu s normom HRN EN ISO 3675 ili istovrijednom metodom. Za benzin, dizelsko gorivo, biodizel i etanol (E85 i E75) mora se upotrijebiti gustoća izmjerena pri 15 °C; za UNP i prirodni plin/biometan mora se upotrijebiti referentna gustoća, kako slijedi:

0,538 kg/l za UNP

0,654 kg/m3 za PP (3)

(2) omjer vodik-ugljik-kisik: upotrebljavaju se sljedeće nepromjenljive vrijednosti:

C1H1,89O0,016 za benzin,

1H1,86O0,005 za dizelsko gorivo,

C1H2,525 za UNP (ukapljeni naftni plin),

CH4 za PP (prirodni plin) i biometan,

C1H2,74O0,385 za etanol (E85).’.

Iza točke 3.4 dodaje se točka 3.5 koja glasi:

‘3.5. Tijekom ciklusa ispitivanja koji se upotrebljava za određivanje emisija CO2 i potrošnje goriva vozila primjenjuju se odredbe točke 3.14 Priloga III.’.

Članak 15.

U Prilogu XIV. na kraju točke 2.1 dodaje se tekst koji glasi:

‘Informacije o svim dijelovima vozila s kojima je izvorno opremljeno vozilo, određeno identifikacijskom oznakom vozila (VIN) i svim drugim dodatnom kriterijima kao što su razmak osovina, snaga motora, razina opreme ili dodatna oprema, i koji se mogu zamijeniti zamjenskom dijelovima koje nudi proizvođač svojim ovlaštenim servisima ili trgovcima ili trećim osobama upućivanjem na broj dijela izvorne opreme (original equipement – OE), moraju biti dostupne u bazi podataka koja je lako dostupna neovisnim operatorima.

Ta baza podatka mora sadržavati VIN, OE brojeve dijelova, naziv OE dijelova, podatke o valjanosti (početak i kraj valjanosti), upute za ugradbu i, po potrebi, bitne značajke.

Informacije u bazi podatka moraju se redovito osuvremenjivati. Osuvremenjivanje obuhvaća posebno sve preinake koje se odnose pojedinačna vozila nakon njihove proizvodnje, ako se te informacije šalju ovlaštenim trgovcima’.

Točke 2.2 i 2.3 mijenjaju se i glase:

‘2.2. Pristup sigurnosnoj zaštiti vozila koju upotrebljavaju ovlašteni prodavači i servisne radionice mora biti dostupan neovisnim operatorima pod zaštitom sigurnosne tehnologije u skladu sa sljedećim zahtjevima:

(i) podatci se moraju izmjenjivati uz osiguravanje povjerljivosti, cjelovitosti i zaštite od umnožavanja;

(ii) upotrebljava se norma https//ssl-tls (RFC4346);

(iii) mora se upotrijebiti sigurnosna potvrda u skladu s ISO 20828 za uzajamno potvrđivanje neovisnih operatora i proizvođača;

(iv) privatna zaporka neovisnoga operatora mora biti zaštićena sigurnosnom opremom.

Neovisni operater mora biti odobren i ovlašten na temelju dokumentacije koja pokazuje da zakonito vodi poslovanje i da nije bio osuđivan za odgovarajuće kriminalne radnje.

2.3 Preprogramiranje upravljačkih jedinica vozila proizvedenih nakon 31. kolovoza 2010., provodi se u skladu s ISO 22900 ili SAE J2534, bez obzira na datum homologacije. Za validaciju kompatibilnosti specifične aplikacije pojedinoga proizvođača i komunikacijskih priključaka vozila (Vehicle Communication Interfaces – VCI-ovi)) sukladnih s ISO 22900 ili SAE J2534, proizvođač može predložiti neovisno razvijenu validaciju VCI-a ili dati informacije potrebne proizvođaču VCI-a da samostalno provede takvu validaciju te posuditi svu za to posebnu opremu, Uvjeti članka 11. stavaka 1. i 2. ovoga Pravilnika primjenjuju se za naknade za takvu validaciju ili za potrebne informacije i opremu.

Za vozila proizvedena prija 1. travnja 2011., proizvođač može predložiti cjelovito preprogramiranje u skladu s ISO 22900 ili SAE J2534, ili preprogramiranje preko prodaje ili iznajmljivanja svojih vlastitih programskih alata. U ovom drugome slučaju, neovisnim operatorima mora se osigurati nediskriminatoran, brz i razmjeran pristup, a alat mora biti osiguran u primjenljivom obliku. Odredbe članka 11. stavaka 1. i 2. ovoga Pravilnika primjenjuju se za naknade za pristup tim alatima.’.

Točka 2.8 mijenja se i glasi:

‘2.8. Proizvođači moraju odrediti razumne i razmjerne cijene po satu ili, na dnevnoj, mjesečnoj i godišnjoj osnovi ili po pristupu svojim internetskim stranicama s informacijama za popravak i održavanje.’.

Članak 16.

U Prilogu XVI. na kraju točke 6.2 dodaje se tekst koji glasi:

‘Za potrebe ove točke pretpostavlja se da su takve okolnosti nastupila oko se prekorači propisana granična vrijednost emisije NOx iz tablice 1. u Prilogu XVII. ovoga Pravilnika, pomnožena s faktorom 1,5. Iznimno, za vozilo homologirano u skladu s trenutačnim graničnim vrijednostima OBD Euro 6 iz točke 2.3.2 Priloga XI. ovoga Pravilnika, pretpostavlja se da su takve okolnosti nastupile ako se granična vrijednost emisije NOx iz tablice 2. u Prilogu XVII. ovoga Pravilnika prekorači za najmanje 100 mg. Emisije NOx tijekom ispitivanja za dokazivanje sukladnosti s tim zahtjevima ne smiju za više od 20 % prelaziti vrijednosti iz prve i druge rečenice.’.

Točka 7.1 mijenja se i glasi:

‘7.1. Kad je navedeno pozivanje na ovu točku, mora se pohraniti neizbrisivi identifikator parametra (PID: Parameter Identifier) koji određuje razlog za uključivanje i udaljenosti koju preveze vozilo tijekom uključivanja sustava za prinudu. Vozilo zadržava zapis o PID-u najmanje 800 dana ili 30.000 km rada vozila. Po potrebi, generičkom alatu za pregledavanje u skladu s odredbama točke 6.5.3.1 Dodatka 1. Priloga 11 UN/ECE Pravilnika br. 83 i točke 2.5 Dodatka 1. Priloga XI. ove ovoga Pravilnika, PID mora biti dostupan preko serijskoga ulaza na normiranom priključku za dijagnostiku. Od datuma iz članka 17., podatci pohranjeni u PID-u moraju biti vezani cijelo razdoblje rada vozila tijekom kojega se dogodila aktivacija, s točnošću od najmanje 300 dana ili 10 000 km.’

Članak 17.

U Prilogu XVII. brišu se napomene (1) i (2) u tablici 1. i napomene (1), (2) i (5) u tablici 2.

Članak 18.

U Prilogu XVIII. točka 3.4.8 mijenja se i glasi

‘3.4.8. Doseg električnog vozila ……… km, u skladu s Prilogom 9. UN/ECE Pravilnika br. 101’.

Članak 19.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-02/25

Urbroj: 558-04-02-02/1-12-17

Zagreb, 29. lipnja 2012.

Ravnatelj

Ismar Avdagić, dipl. iur., v. r.

**PRILOG**

‘PRILOG II.

SUKLADNOST U UPORABI

1. UVOD

1.1. Ovim se Prilogom utvrđuju zahtjevi za sukladnost u uporabi za emisije iz ispušne cijevi i OBD (uključujući IUPRM) za vozila koja su homologirana u skladu s ovim Pravilnikom.

2. NEOVISNA OCJENA SUKLADNOSTI U UPORABI

2.1. Zavod provodi neovisnu ocjenu sukladnosti u uporabi na osnovi svih odgovarajućih podataka koje posjeduje proizvođač, prema postupcima sličnim onima za sukladnost proizvodnje propisanima u članku 13. stavcima 1. i 2. Pravilnika o EU homologaciji i pojedinačnom odobravanju motornih vozila (izdanje 00) (»Narodne novine« br. 9/10, 56/11, 74/11)i točkama 1. i 2. Priloga X. toga Pravilnika. Podatci iz provedenih nadzornih ispitivanja mogu dopunjavati izvještaje o praćenju u uporabi koje dostavi proizvođač.

2.2. Slika na koju se upućuje u točki 9. Dodatka 2. ovoga Priloga i slika 4/2 iz Dodatka 4. UN/ECE Pravilnika br. 83 (samo za emisije iz ispušne cijevi) prikazuju postupak za provjeravanje sukladnosti u uporabi. Tijek postupka za provjeru sukladnosti u uporabi opisan je u Dodatku 3. ovoga Priloga.

2.3. U informacijama dostavljenima za provjeru sukladnosti u uporabi, na zahtjev Zavoda, proizvođač treba izvijestiti o zahtjevima za aktiviranje jamstava, popravcima izvršenim pod jamstvom i greškama koje je OBD zabilježio pri servisiranju, u formatu koji je odobren pri homologaciji. Objašnjenja trebaju opisati detaljno učestalost i karakter grešaka na sastavnim dijelovima i sustavima koji su povezani s emisijama. Izvještaji se moraju izraditi najmanje jedanput godišnje za svaki model vozila za razdoblje koje je određeno u članku 18. stavku 4. ovoga Pravilnika.

2.4. Parametri koji određuju porodicu vozila u uporabi za emisije iz ispušne cijevi

Porodica vozila u uporabi može se definirati s pomoću osnovnih konstrukcijskih parametara koji su zajednički svim vozilima u porodici. Zato se smatra da istoj porodici vozila u uporabi pripadaju oni tipovi vozila kojima su sljedeći parametri zajednički ili su u okviru propisanih dopuštenih odstupanja:

2.4.1. postupak izgaranja (dvotaktni, četverotaktni, motor s rotirajućim klipovima);

2.4.2. broj cilindara;

2.4.3. raspored cilindara (redni, V, radijalni, nasuprotni vodoravno ležeći (boxer) ili drugo. Nagib ili usmjerenost cilindara nisu kriterij);

2.4.4. način dovoda goriva u motor (npr. neizravno ili izravno ubrizgavanje);

2.4.5. vrsta sustava hlađenja (zračni, vodeni, uljni);

2.4.6. način usisa zraka (slobodni usis, prednabijanje);

2.4.7. gorivo za koje je motor konstruiran (benzin, dizelsko gorivo, PP, UNP itd.). Vozila s dvije vrste goriva mogu se svrstati u skupinu vozila s posebnim gorivom pod uvjetom da je jedno od tih goriva zajedničko;

2.4.8. vrsta katalizatora (katalizator trostrukog djelovanja ili drugi);

2.4.9. vrsta odvajača (filtra) čestica (s ili bez);

2.4.10. povrat ispušnih plinova (s ili bez, s ili bez hlađenja) i

2.4.11. radni obujam najvećeg motora u porodici umanjen za 30%.

2.5. Zahtijevane informacije

Zavod provodi neovisnu ocjenu sukladnosti u uporabi na osnovi svih relevantnih za podataka koje dostavlja proizvođač. Takvi podatci moraju obuhvaćati posebno sljedeće:

2.5.1. ime i adresu proizvođača;

2.5.2. ime, adresu, brojeve telefona i telefaksa te e-mail adresu proizvođačeva ovlaštenog zastupnika na područjima na koja se odnose proizvođačevi podatci;

2.5.3. naziv (nazivi) modela vozila koja su obuhvaćena u proizvođačevim podatcima;

2.5.4. prema potrebi, popis tipova vozila na koje se odnose proizvođačevi podatci, tj. za emisije iz ispušne cijevi, skupinu porodice vozila u uporabi u skladu s točkom 2.4 i, za OBD i IUPRM, OBD porodicu u skladu s Dodatkom 2. Priloga XII.;

2.5.5. identifikacijske oznake vozila (VIN) koji se upotrebljavaju za te tipove vozila u porodici (VIN prefiks);

2.5.6. brojeve homologacija koji su upotrijebljeni za te tipove vozila u porodici uključujući, prema potrebi, brojeve svih proširenja i naknadnih preinaka/opoziva vozila (naknadni popravci);

2.5.7. pojedinosti o proširenjima homologacija i naknadnim preinakama/opozivu onih vozila koja su obuhvaćena u proizvođačevim podatcima (ako to zatraži tijelo nadležno za homologaciju);

2.5.8. razdoblje tijekom kojeg je proizvođač prikupio podatke;

2.5.9. razdoblje proizvodnje vozila koje je obuhvaćeno u proizvođačevim podatcima;

2.5.10. proizvođačev postupak za provjeru sukladnosti vozila u uporabi, uključujući:

(a) način lociranja vozila,

(b) kriterije za odabir i odbijanje vozila,

(c) vrste ispitivanja i postupke upotrijebljene u sklopu programa,

(d) proizvođačeve kriterije za prihvaćanje/obijanje porodice vozila u uporabi;

(e) geografsko (geografska) područje (područja) na kojem (kojima) je proizvođač prikupio podatke;

(f) veličinu uzorka i primijenjeni plan uzorkovanja;

2.5.11. rezultate proizvođačeva postupka za provjeru sukladnosti vozila u uporabi, uključujući:

(i) identifikaciju vozila uključenih u program (bilo da su ispitana ili nisu). Identifikacija uključuje:

– naziv modela,

– identifikacijsku oznaku vozila (VIN),

– registarsku oznaku vozila,

– datum proizvodnje,

– područje uporabe vozila (ako je poznato),

– ugrađene gume (samo za emisiju iz ispušne cijevi);

(ii) razloge za isključivanje vozila iz uzorka;

(iii) povijest servisiranja za svako vozilo iz uzorka (uključujući dorade);

(iv) povijest popravaka za svako vozilo iz uzorka (ako je poznata);

(v) podatke o ispitivanju, uključujući:

– datum ispitivanja/ preuzimanja podataka,

– mjesto ispitivanja/preuzimanja podataka,

– prijeđeni put koji pokazuje brojilo kilometara (odometar) vozila;

(vi) podatke o ispitivanju samo za emisiju iz ispušne cijevi:

– tehnički podatci o ispitnome gorivu (npr. referentno ispitno gorivo ili tržišno gorivo),

– uvjeti ispitivanja (temperatura, vlaga, inercijska masa dinamometra),

– postavke dinamometra (npr. namještanje snage),

– rezultate ispitivanja (za barem tri različita vozila po porodici);

(vii) podatke o ispitivanju samo za IUPRM:

– svi zahtijevani podatci preuzeti iz vozila,

– koeficijent radne učinkovitosti u uporabi IUPRM za svaki nadzor koji se dojavljuje;

2.5.12. zapise prikaza OBD sustava;

2.5.13. za uzorkovanje IUPRM-a sljedeće:

– prosječni koeficijent radne učinkovitosti u uporabi IUPRM svih odabranih vozila za svaki nadzor u skladu s točkama 3.1.4 i 3.1.5 Dodatka 1. Priloga XI,

– postotak odabranih vozila kod kojih je IUPRM veći ili jednak najmanjoj vrijednosti koja se primjenjuje za nadzor u skladu s točkama 3.1.4 i 3.1.5 Dodatka 1. Priloga XI.

3. ODABIR VOZILA ZA PROVJERU SUKLADNOSTI U UPORABI

3.1. Podatci koje je prikupio proizvođač moraju biti dovoljno iscrpni kako bi se osiguralo da se radne značajke vozila u uporabi mogu procijeniti pri uobičajenim uvjetima uporabe. Proizvođač mora odabrati uzorke iz najmanje dvije države članice s bitno različitim uvjetima za djelovanje vozila (osim ako se prodaju samo u jednoj državi članici). Faktori kao što su razlike između goriva, uvjeti okoline, prosječne brzine na cestama i omjer gradske vožnje i po autoputu moraju se uzeti u obzir pri izboru država članica.

Za ispitivanja koja se odnose na IUPRM OBD-a, samo vozila koja zadovoljavaju kriterije iz točke 2.2.1 Dodatka 1. uključuju se u ispitni uzorak.

3.2. Pri izboru država članica za uzorkovanje vozila, proizvođač može odabrati vozila iz države članice za koju smatra da je da je posebno reprezentativna. U takvom slučaju, proizvođač mora dokazati Zavodu, odnosno tijelu za homologaciju koje je dodijelilo homologaciju da je odabir reprezentativan (npr. s tržištem koje ima najvišu godišnju prodaju porodice vozila u Zajednici). Kada je za porodicu u uporabi potrebno ispitati više od jednog uzorka kako je određeno u točki 3.5., vozila u drugom i trećem uzorku trebaju odražavati različite radne uvjete vozila u odnosu na ona koja su odabrana za prvi uzorak.

3.3. Ispitivanje emisija može se provesti na ispitnoj opremi koja se ne nalazi na istom tržištu ili području iz kojega su vozila bila odabrana.

3.4. Proizvođač treba stalno provoditi ispitivanja sukladnosti u uporabi emisija iz ispušne cijevi tako da odražavaju proizvodni ciklus odgovarajućih tipova vozila unutar dane porodice vozila u uporabi. Najdulje razdoblje između početka dviju provjera skladnosti u uporabi ne smije prelaziti 18 mjeseci. U slučaju tipova vozila koji su uključeni u proširenje homologacije za koje nije bilo potrebno ispitivanje emisija, to se razdoblje može produljiti na najviše 24 mjeseca.

3.5. Veličina uzorka

3.5.1. Kad se primjenjuje statistički postupak iz Dodatka 2., (npr. za emisija iz ispušne cijevi) broj uzoraka ovisi o godišnjem opsegu prodaje vozila jedne porodice u uporabi u Uniji, kako je određeno u sljedećoj tablici:

|  |  |
| --- | --- |
| Registracije u Uniji  – po kalendarskoj godini (za ispitivanja emisija iz ispušne cijevi)  – vozila OBD porodice s IUPR u razdoblju uzorkovanja | Broj uzorkovanih partija |
| do 100.000 | 1 |
| 100.000 200.000 | 2 |
| Iznad 200.000 | 3 |

3.5.2. Za IUPR, broj uzorkovanih partija koje treba uzeti opisan je u tablici 3.5.1 i ovisi o broju vozila OBD porodice koja su homologirana s IUPR (obvezno uzorkovanje).

Za prvo razdoblje uzorkovanja OBD porodice, obvezno je uzorkovanje za sve tipove vozila u porodici koji su homologirani s IUPR. Za daljnja razdoblja, obvezno je uzorkovanje samo za tipove vozila u porodici koji nisu prije bili ispitani ili su bili obuhvaćeni homologacijama, s obzirom na emisije, koje su proširene nakon prijašnjega razdoblja uzorkovanja

Za porodice s manje od 5 000 EU registracija za koje vrijedi obvezno uzorkovanje u razdoblju uzorkovanja, najmanji broj vozila u uzorku je šest. Za sve druge porodice je najmanji broj vozila u uzorku je petnaest.

Svaki uzorak na odgovarajući način predstavlja strukturu prodaje, tj. mora predstavljati najprodavanije tipove vozila (≥ 20 % cijele porodice).

4. Na temelju neovisne ocjene na koju se upućuje u točki 2. Zavod donosi jednu od sljedećih odluka i mjera:

(a) odlučuje da sukladnost u uporabi tipa vozila, porodice vozila u uporabi ili OBD porodice zadovoljava i ne poduzima nikakve daljnje mjere;

(b) odlučuje da su podatci koje dostavi proizvođač nedovoljni za donošenje odluke i od proizvođača zahtijeva dodatne informacije ili podatke o ispitivanju;

(c) odlučuje na temelju podataka tijela za homologaciju ili iz programâ nadzornoga ispitivanja koje prati država članica, da su informacije koje je dostavio proizvođač nedovoljne za donošenje odluke i od proizvođača zahtijeva dodatne informacije ili podatke o ispitivanju;

(d) odlučuje da skladnost u uporabi tipa vozila koji propada nekoj porodici vozila u uporabi, ili OBD porodice ne zadovoljava i da se nastavlja s ispitivanjem tipa vozila ili te OBD porodice u skladu s Dodatkom 1.

Ako su u skladu neovisnom ocjenom IUPRM-a, kriteriji točke 6.1.2, točka (a) ili (b), Dodatka 1. ispunjeni za vozila u uzorku, Zavod će poduzeti daljnje mjere opisane u točki (d) ove točke.

4.1. Kad se smatra da su ispitivanja tipa 1. potrebna za provjeru sukladnosti uređaja za kontrolu emisija sa zahtjevima o njihovom djelovanju u uporabi, takva se ispitivanja izvode postupkom ispitivanja koji zadovoljava statističke kriterije iz Dodatka 2.

4.2. Zavod, u suradnji s proizvođačem, odabire uzorak vozilâ s dostatnim brojem prevezenih kilometara za koja se razumno može jamčiti da su bila korištena u uobičajenim uvjetima. Pri odabiru vozila u uzorku mora se konsultirati proizvođač i mora mu se omogućiti prisutnost pri potvrdbenim provjerama vozila.

4.3. Proizvođaču mora biti dopušteno da pod nadzorom Zavoda obavi provjere, čak i razorne naravi, na vozilima čija razina emisija prelazi granične vrijednosti, kako bi se utvrdili mogući uzroci pogoršanja koja se ne mogu pripisati proizvođaču (npr. uporaba benzina s olovom prije datuma ispitivanja). Kada rezultati provjera potvrde takve uzroke, ti se rezultati moraju isključiti iz provjere sukladnosti.

DODATAK 1.

Provjera sukladnosti vozila u uporabi

1. UVOD

Ovim se Dodatkom određuju kriteriji, spomenuti u odjeljku 4., koji se odnose na odabir vozila za ispitivanje i na postupke povjere sukladnosti vozila u uporabi.

2. KRITERIJI ODABIRA

Kriteriji za prihvaćanje odabranog vozila utvrđeni su za emisiju iz ispušne cijevi u točkama 2.1. do 2.8. i za IUPRM u točkama 2.1 do 2.5

2.1. Vozilo mora pripadati tipu vozila koji je homologiran u skladu s ovim Pravilnikom i na koji se odnosi potvrda o sukladnosti u skladu s Pravilnikom o EU homologaciji i pojedinačnom odobravanju motornih vozila (izdanje 00). Za IUPRM, vozilo mora biti homologirano u skladu s OBD normama Euro 5+, Euro 6- plus IUPR ili novijom. Vozilo mora biti registrirano i upotrebljavano u Uniji.

2.2. Vozilo mora imati najmanje 15 000 prevezenih kilometara ili biti u uporabi najmanje 6 mjeseci, ovisno o tome što nastupi kasnije, a najviše 100 000 prevezenih kilometara ili 5 godina, ovisno o tome što nastupi prije.

2.2.1. Za provjeravanje IUPRM-a ispitivani uzorak obuhvaća samo vozila:

(a) za koja je sakupljeno dovoljno podatka o djelovanju vozila da se nadzor može ispitati.

Za nadzore koji moraju zadovoljavati koeficijent radne učinkovitosti u uporabi nadzora te pratiti i dojavljivati podatke o koeficijentu u skladu s točkom 3.6.1 Dodatka 1. Priloga XI., dovoljno podataka o djelovanju vozila znači da nazivnik zadovoljava niže navedene kriterije. Nazivnik prema definiciji u točkama 3.3 i 3.5 Dodatka 1. Priloga XI. za ispitivanje nadzora mora imati vrijednost koja je jednaka ili veća od jedne od sljedećih vrijednosti:

(i) 75, za nadzore sustava isparavanja, nadzore sustava za sekundarni zrak i sustava koji upotrebljavaju povećanje nazivnika u skladu s točkom 3.3.2, točke (a), (b) ili (c) Dodatka 1. Priloga XI. (npr. nadzori pokretanja hladnog motora, nadzori sustava za klimatizaciju, itd.),

(ii) 25, za nadzore odvajača (filtra) čestica i nadzore oksidacijskoga katalizatora, koji upotrebljavaju povećanje nazivnika u skladu s točkom 3.3.2, točka (d), Dodatka 1. Priloga XI., ili

(iii) 150, za katalizatore, lambda sonde, EGR, VVT i sve druge nadzore sastavnih dijelova;

(b) na kojim nisu vršeni neovlašteni zahvati ili su opremljena s dodatnim ili preinačenim dijelovima što bi moglo prouzročiti da OBD sustav ne zadovoljava zahtjeve Priloga XI.

2.3. Mora postojati zapis o održavanju koji pokazuje da je vozilo bilo pravilno održavano (npr. da je bilo servisirano u skladu s proizvođačevim preporukama).

2.4. Vozilo ne smije pokazivati znakove zlouporabe (npr. utrkivanja, prekomjernog opterećivanja, uporabe neodgovarajućega goriva i drugih oblika zlouporabe) ili drugih čimbenika (npr. neovlaštenih zahvata) koji bi mogli utjecati na značajke emisija. Kad se radi o vozilima opremljenima OBD sustavom, uzimaju se u obzir kodovi grešaka i podatci o prijeđenim kilometrima koji su pohranjeni u računalo. Vozilo se ne smije odabrati za ispitivanje ako podatci u računalu pokazuju da je vozilo radilo nakon što je kod greške bio pohranjen i da vozilo u razmjerno kratkom vremenu nije bilo popravljeno.

2.5. Ne smije biti obavljenih neovlaštenih većih popravaka motora ili većih popravaka vozila.

2.6. Sadržaj olova ili sumpora u uzorku goriva iz spremnika vozila mora zadovoljavati primjenjive norme propisane u Uredbi o kakvoći tekućih naftnih goriva (»Narodne novine« br. 33/11) i ne smije biti tragova uporabe neodgovarajućega goriva. Mogu se obaviti provjere u ispušnoj cijevi.

2.7. Ne smije biti znakova bilo kakvih problema koji bi mogli ugroziti sigurnost laboratorijskog osoblja.

2.8. Svi dijelovi sustava na vozilu za smanjivanje onečišćenja moraju biti u skladu s važećom homologacijom.

3. DIJAGNOSTIKA I ODRŽAVANJE

Dijagnostika i sve potrebno uobičajeno održavanje moraju se obaviti na vozilima koja su prihvaćena za ispitivanja, prije mjerenja emisija ispušnih plinova u skladu s postupkom propisanim u točkama 3.1. do 3.7.

3.1. Moraju se izvršiti provjere stanja filtra zraka, svih pogonskih remena, razina svih tekućina, čepa hladnjaka, svih vakuum crijeva i električnog ožičenja koje je povezano sa sustavom za smanjivanje onečišćenja s obzirom na potpunost; također se moraju provjeriti sastavni dijelovi paljenja, doziranja goriva i uređaja za kontrolu onečišćenja radi mogućega nepravilnog namještanja i/ili neovlaštenog zahvata. Sva se odstupanja moraju zapisati.

3.2. Provjerava se pravilan rad OBD sustava. Moraju se zapisati sve neispravnosti koje se nalaze u memoriji OBD sustava i obaviti potrebni popravci. Ako indikator neispravnosti OBD sustava zabilježi neispravnost tijekom ciklusa pretkondicioniranja, ta se greška može identificirati i popraviti. Ispitivanje se može ponoviti, a dobiveni rezultati na popravljenome vozilu mogu se upotrijebiti.

3.3. Mora se pregledati sustav paljenja i zamijeniti neispravne dijelove, npr. svjećice, kabele, itd.

3.4. Mora se provjeriti kompresija. Ako rezultat nije zadovoljavajući, vozilo se ne prihvaća.

3.5. Parametri motora moraju se provjeriti prema specifikacijama proizvođača i po potrebi namjestiti.

3.6. Ako vozilu manjka manje od 800 km do sljedećega redovitog servisa, taj se servis mora obaviti prema uputama proizvođača. Bez obzira na zapis na brojaču prevezenih kilometara, ulje i filtar zraka mogu se promijeniti na zahtjev proizvođača.

3.7. Nakon prihvaćanja vozila, ulje se mora zamijeniti odgovarajućim referentnim uljem za ispitivanje emisija, osim u slučaju da proizvođač prihvati uporabu ulja koje se nalazi na tržištu.

4. ISPITIVANJE VOZILA U UPORABI

4.1. Kad se provjera vozila smatra potrebnim, obavlja se ispitivanje emisija u skladu s Prilogom III. ovoga Pravilnika na pretkondicioniranim vozilima koja se odaberu u skladu sa zahtjevima iz točaka 2. i 3. ovoga Dodatka. To ispitivanje uključuje samo mjerenje broja čestica u emisijama za vozila koja su homologirana u skladu s normama za emisije Euro 6 u kategorijama W, X i Y koje su određene u tablici 1. Dodatka 6. Priloga I. Dodatni ciklusi pretkondicioniranja, osim onih koji su određeni u točki 5.3. Priloga 4. UN/ECE Pravilnika br. 83, dopušteni su samo ako predstavljaju uobičajenu vožnju.

4.2. Na vozilima koja su opremljena OBD sustavom može se provjeravati pravilan rad u uporabi, indikator neispravnosti itd., s obzirom na razine emisija (npr. granične vrijednosti za indikaciju neispravnosti koje su utvrđene u Prilogu XI.) u usporedbi sa specifikacijama koje se primjenjuju za homologaciju.

4.3. OBD sustav može se npr. provjeravati s obzirom na emisije iznad propisanih graničnih vrijednosti bez indikacije neispravnosti, na sustavno pogrešnu aktivaciju indikatora neispravnosti i na utvrđene neispravne ili istrošene sastavne dijelove OBD sustava.

4.4. Ako dio ili cijeli sustav rade na način koji ne pokrivaju pojedinosti iz certifikata o homologaciji i/ili opisne mape za takve tipove vozila i ako takvo odstupanje nije odobreno u skladu s člankom 14. stavcima 1. ili 2. Pravilnika o EU homologaciji i pojedinačnom odobravanju motornih vozila (izdanje 00), a OBD ne javlja neispravnost, taj se dio ili sustav ne smiju zamijeniti prije ispitivanja emisija, osim u slučaju da se utvrdi da je na tom dijelu ili sustavu obavljen neovlašteni zahvat ili je zloupotrebljavan na način da OBD ne može otkriti tako nastalu neispravnost.

5. OCJENJIVANJE REZULTATA

5.1. Rezultati ispitivanja podvrgavaju se postupku ocjenjivanja u skladu s Dodatkom 2.

5.2. Rezultati se ne smiju množiti s faktorima pogoršanja.

6. PLAN POPRAVNIH MJERA

6.1. Tijelo nadležno za homologaciju treba zatražiti od proizvođača da mu dostavi plan popravnih mjera kako bi se otklonila nesukladnost kada:

6.1.1. se za emisije iz ispušne cijevi utvrdi da su prekomjerne kod više vozila koja:

(a) zadovoljavaju uvjete iz točke 3.2.3 Dodatka 4. Pravilnika UN/ECE br. 83 i tijelo za homologaciju i proizvođač se slažu da prekomjerne emisije imaju isti uzrok, ili

(b) zadovoljavaju uvjete iz točke 3.2.4 Dodatka 4. Pravilnika UN/ECE br. 83 i tijelo za homologaciju utvrdi da je prekomjerne emisije imaju isti uzrok;

6.1.2. su za IUPRM posebnog nadzora M zadovoljeni sljedeći statistički uvjeti na ispitnom uzorku čija je veličina određena u skladu s točkom 3.5 ovoga Priloga:

(a) za vozila potvrđena za koeficijent 0,1 u skladu s točko 3.1.5 Dodatka 1. Priloga XI., podatci sakupljeni iz vozila pokazuju za najmanje jedan nadzor M u ispitnom uzorku da je prosječni koeficijent radne učinkovitosti u uporabi manji od 0,1 ili da 66 % ili više vozila u ispitnom uzorku ima koeficijent radne učinkovitosti u uporabi manji od 0,1;

(b) za vozila potvrđena za pune koeficijente u skladu s točkom 3.1.4 Dodatka 1. Priloga XI., podatci sakupljeni od vozila pokazuju za najmanje jedan nadzor M u ispitnom uzorku da je prosječni koeficijent radne učinkovitosti u uporabi manji od vrijednosti Testmin(M) ili da 66 % ili više vozila u ispitnom uzorku ima koeficijent radne učinkovitosti u uporabi manji od Testmin(M).

Vrijednost Testmin(M) je:

(i) 0,230, ako nadzor M mora imati koeficijent u uporabi 0,26;

(ii) 0,460, ako nadzor M mora imati koeficijent u uporabi 0,52;

(iii) 0,297, ako nadzor M mora imati koeficijent u uporabi 0,336;

u skladu s točkom 3.1.4 Dodatka 1. Priloga XI.

6.2. Plan popravnih mjera mora se dostaviti tijelu za homologaciju najkasnije 60 radnih dana od dana zahtijeva spomenutog u točki 6.1. Tijelo za homologaciju mora u roku od 30 radnih dana izjasniti odobrava li plan popravnih mjera ili ne odobrava. Međutim, kad proizvođač može tijelu za homologaciju pružiti zadovoljavajuće dokaze da mu je potrebno dodatno vrijeme za istraživanje predmetne nesukladnosti da bi mogao pripremiti plan popravnih mjera, odobrava se produljenje roka.

6.3. Popravne mjere se moraju primijeniti na sva vozila koja bi mogla imati isti nedostatak. Potrebno je procijeniti potrebu za izmjenama i dopunama dokumenata o homologaciji.

6.4. Proizvođač mora osigurati kopije svih priopćenja povezanih s planom popravnih mjera, mora također voditi zapise o kampanji opoziva i slati redovito izvještaje o stanju tijelu za homologaciju.

6.5. U plan popravnih mjera moraju biti uključeni zahtjevi navedeni u točkama 6.5.1. do 6.5.11. Proizvođač mora plan popravnih mjera označiti jedinstvenim identifikacijskim nazivom ili brojem.

6.5.1. Opis svakoga tipa vozila koji je uključen u plan popravnih mjera.

6.5.2. Opis posebnih izmjena, prepravaka, popravaka, ispravaka, namještanja i ostalih promjena koje će se napraviti radi postizanja sukladnosti vozila, uključujući sažeti prikaz podataka i tehničke studije koje potkrepljuju odluku proizvođača o poduzimanju određenih mjera potrebnih za ispravljanje nesukladnosti.

6.5.3. Opis postupka prema kojemu proizvođač obavještava vlasnike vozila.

6.5.4. Opis pravilnog održavanja ili uporabe, ako postoji, koji proizvođač postavlja kao uvjet da bi vozilo bilo podobno za popravak u okviru plana popravnih mjera, i objašnjenje proizvođačevih razloga za postavljanje takvih uvjeta. Uvjeti s obzirom na održavanje i uporabu smiju se postavljati samo ako je moguće dokazati da su povezani s nesukladnostima i popravnim mjerama.

6.5.5. Opis postupka prema kojemu se vlasnici vozila moraju ravnati kako bi postigli ispravak nesukladnosti. U opisu mora biti naveden i datum nakon kojeg se mogu poduzimati popravne mjere, procijenjeno vrijeme u kojemu će radionica moći obaviti popravke i gdje se to može napraviti. Popravak se mora obaviti svrhovito, u razumnom roku nakon dostave vozila.

6.5.6. Kopije podataka poslanih vlasniku vozila.

6.5.7. Kratki opis sustava koji proizvođač upotrebljava da bi osigurao primjerenu opskrbu sastavnim dijelovima ili sustavima koji su potrebni za obavljanje popravne radnje. Treba navesti kada će opskrba sastavnim dijelovima ili sustavima biti dovoljna za početak kampanje.

6.5.8. Kopija svih uputa mora se poslati osobama koje će obavljati popravke.

6.5.9. Opis utjecaja predloženih popravnih mjera na emisije, potrošnju goriva, ponašanje u vožnji i sigurnost svakoga tipa vozila obuhvaćena planom popravnih mjera, s podatcima, tehničkim studijama itd. na kojima se temelje ti zaključci.

6.5.10. Sve druge obavijesti, izvještaji i podatci koje tijelo za homologaciju može odrediti kao potrebne za ocjenu plana popravnih mjera.

6.5.11. U slučajevima kad plan popravnih mjera uključuje opoziv vozila, opis načina na koji će se popravak zabilježiti mora se dostaviti tijelu za homologaciju. Ako se upotrebljava naljepnica, mora se dostaviti primjerak.

6.6. Od proizvođača se može zahtijevati izvođenje opravdanih i potrebnih ispitivanja na sastavnim dijelovima i vozilima na kojima su obavljene predložene izmjene, popravci ili preinake da bi se dokazala učinkovitost tih izmjena, popravaka ili preinaka.

6.7. Proizvođač je odgovoran za vođenje zapisa o svakome opozvanom i popravljenom vozilu, te o radionici u kojoj je popravak obavljen. Tijelo za homologaciju mora na zahtjev imati pristup tim zapisima tijekom 5 godina od provedbe plana popravnih mjera.

6.8. Popravak i/ili preinaka ili dodavanje nove opreme bilježi se u potvrdi koju proizvođač izdaje vlasniku vozila.

DODATAK 2.

Statistički postupak za ispitivanje sukladnosti u uporabi emisija iz ispušne cijevi

1. Ovaj se postupak mora upotrijebiti za provjeru zahtijeva s obzirom na sukladnost vozila u uporabi za ispitivanje tipa 1. Važeća statistička metoda utvrđena u Dodatku 4. UN/ECE Pracilnika br. 83 primjenjuje, uz iznimke opisane u točkama 2. do 9. ovoga Dodatka.

2. Bilješka 1. se ne primjenjuje

3. Točka 3.2 mora se razumijevati na sljedeći način:

Za vozilo se smatra da ima prekomjerne emisije kad su ispunjeni uvjeti iz točke 3.2.2.

4. Točka 3.2.1. se ne primjenjuje.

5. U točki 3.2.2, pozivanje na redak B tablice u točki 5.3.1.4 smatra se kao pozivanje na tablicu 1. Priloga XVII. ovoga Pravilnika za vozila Euro 5 i na tablicu 2. Priloga XVII. ovoga Pravilnika za vozila Euro 6.

6. U točkama 3.2.3.2.1 i 3.2.4.2, pozivanje na točku 6. Dodatka 3. smatra se kao pozivanje na točku 6. Dodatka 1. Priloga II. ovoga Pravilnika .

7. U bilješkama 2. i 3., pozivanje na redak A tablice u točki 5.3.1.4 smatra se kao pozivanje na tablicu 1. Priloga XVII. ovoga Pravilnika za vozila Euro 5 i na tablicu 2. Priloga XVII. ovoga Pravilnika za vozila Euro 6.

8. U točki 4.2., pozivanje na točku 5.3.1.4 smatra se kao pozivanje na tablicu 1. Priloga XVII. ovoga Pravilnika za vozila Euro 5 i na tablicu 2. Priloga XVII. ovoga Pravilnika za vozila Euro 6.

9. Slika 4/1 zamjenjuje se sa sljedećom slikom:

'Slika 4/I[[1]](#footnote-29081-1)

![](dodatni/422245.jpg)

DODATAK 3.

Odgovornost za sukladnost u uporabi

1. Postupak za provjeravanje provjere skladnosti u uporabi prikazan je na slici 1.

2. Proizvođač skuplja sve informacije koje su potrebne za zadovoljavanje zahtjeva ovoga Priloga. Tijelo za homologaciju može također koristiti podatke iz predmetnoga programa nadzora.

3. Tijelo za homologaciju provodi sve postupke i ispitivanja koji su potrebni za utvrđivanje da su svi zahtjevi s obzirom na sukladnost u uporabi izpunjeni (faze od 2. do 4.).

4. U slučaju neusklađenosti ili razilaženja pri ocjeni dostavljenih informacija tijelo za homologaciju će zahtijevati pojašnjenje od tehničke službe koja je provela homologacijsko ispitivanje.

5. Proizvođač izrađuje i provodi plan popravnih mjera. Taj plan mora odobriti tijelo za homologaciju prije njegove provedbe (faza 5.).

Slika 1

Prikaz postupka provjeravanja sukladnosti u uporabi

![](dodatni/422246.jpg)

[[1](#footnote-29081-1-backlink)](1) U tom slučaju, TH označava tijelo za homologaciju koje je dodijelilo homologaciju u skladu s ovim Pravilnikom.’

74 04.07.2012 Pravilnik o izmjenama i dopunama Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

74 04.07.2012 Pravilnik o izmjenama i dopunama Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

74 04.07.2012 Pravilnik o izmjenama i dopunama Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

74 04.07.2012 Pravilnik o izmjenama i dopunama Pravilnika o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01)

Pravilnik, NN 74/2012-1725
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)